Miseria e nobiltà, è n'opera 'e triato scritta 'a Eduardo Scarpetta pubbrecata 'o 1887:

Luisella (gridando) A chi scumme de sango, a chi?

Felice Chiste po’, ve dico a buie, nun so’ cunsiglie che li dà na mugliera bona! (Pupetta sta in mezzo, ed ora trattiene l’uno, ed ora l’altro) Scumme de sango, e nun scumme de sango... Pascale nun è ommo de passa guaie!

PascaleAddò, quanne maie!

Fel. A te po’, quanne è dimane, me voglio vennere l’uòcchie pe te spignà li pigne, e po’ vattenne, che nun te voglio vedè cchiù, sà!

Luis. Se capisce che me ne vaco, ma haje da vedè primme che te faccio!

Fel. Che me faie, che me faie? Me vulisse vattere.... di' la verità?

Luis. E che ne saccio, mo' vedimmo!

Concetta Lassatela, lassatela, si no chest ve fa jì ngalera!

Pasc. Statte zitta tu, si no te piglio a schiaffe!

Conc. Uh! me piglie a schiaffe a me!

Pasc. Sì, a te, a te!

Pup. Papà! papà!

Fel. Va bene, nun l'avisse maie ditto sta parola, voglio vedè che faie!

Luis. E po' lu bide!

Conc. Haje ditto che me piglie a schiaffe, a me! Te l'aggia fa annuzzà ncanna sta parola!

Pasc. E mo' vedimmo! (scambio d'ingiurie e d'invettive, a soggetto e volontà dell'attore.